นีโคไล บูฮาริน

นีโคไล อีวาโนวิช บูฮาริน (, ;  – 15 มีนาคม ค.ศ. 1938) เป็นนักปฏิวัติ นักทฤษฎีมาร์กซิสต์ และนักการเมืองโซเวียต บูฮารินได้ประพันธ์งานเขียนทฤษฎีเศรษฐศาสตร์เป็นจำนวนมาก เขาเป็นสมาชิกคนสำคัญของบอลเชวิคและพรรคคอมมิวนิสต์รัสเซียตั้งแต่ ค.ศ. 1917 จนกระทั่งเสียชีวิตในช่วงทศวรรษ 1930 

บูฮารินเกิดที่มอสโกโดยมีพ่อแม่เป็นอาจารย์โรงเรียน เขาเข้ารวมพรรคแรงงานสังคมประชาธิปไตยรัสเซียเมื่อ ค.ศ. 1906 ต่อมาใน ค.ศ. 1910 เขาถูกทางการของพระเจ้าซาร์จับกุม แต่ใน ค.ศ. 1911 เขาสามารถหลบหนีและลี้ภัยไปต่างประเทศ ซึ่งเขาได้ร่วมงานและติดตามผู้ลี้ภัยทางการเมืองอย่างวลาดีมีร์ เลนิน และเลออน ทรอตสกี และประพันธ์งานเขียนทฤษฎีต่าง ๆ เช่น Imperialism and World Economy (1915) เป็นต้น ภายหลังการปฏิวัติเดือนกุมภาพันธ์ใน ค.ศ. 1917 บูฮารินจึงเดินทางกลับมอสโกและกลายเป็นผู้นำคนสำคัญของพรรค จากนั้นเมื่อเกิดการปฏิวัติเดือนตุลาคม เขาเป็นบรรณาธิการหนีงสือพิมพ์ปราฟดา เขาเป็นที่รู้จักในฐานะคอมมิวนิสต์ฝ่ายซ้ายและฝ่ายค้านเลนิน ซึ่งเห็นด้วยกับการทำสงครามโลกครั้งที่หนึ่งต่อไป ในระหว่างสงครามกลางเมืองรัสเซีย บูฮารินเขียนงานที่สำคัญ ได้แก่ Economics of the Transition Period (1920) และ The ABC of Communism 

ในช่วงแรก บูฮารินเห็นชอบที่จะดำเนินนโยบายสงครามลัทธิคอมมิวนิสต์ (War Communism) แต่ใน ค.ศ. 1921 เขาเริ่มสนับสนุนนโยบายเศรษฐกิจใหม่ (NEP) และกลายเป็นผู้นำของนักทฤษฎีและผู้สนับสนุนพรรคที่ต่อต้านทรอตสกีและฝ่ายค้านซ้าย ช่วงปลาย ค.ศ. 1924 บูฮารินวางตัวอย่างดีเยี่ยมในฐานะพันธมิตรของโจเซฟ สตาลิน โดยเขาได้สาธยายถึงทฤษฎีใหม่และนโยบาย "สังคมนิยมประเทศเดียว" ของสตาลิน ตั้งแต่ ค.ศ. 1926 ถึง ค.ศ. 1929 บูฮารินดำรงตำแหน่งเลขาธิการคณะกรรมการบริหารโคมินเทิร์น อย่างไรก็ตาม หลังจากสตาลินตัดสินใจดำเนินการระบบนารวม บูฮารินจึงกลายเป็นผู้นำฝ่ายค้านขวาและถูกขับออกจากบรรณาธิการหนังสือพิมพ์ปราฟดา รวมถึงตำแหน่งผู้นำในพรรคเมื่อ ค.ศ. 1929

ใน ค.ศ. 1934 บูฮารินได้รับเลือกเป็นสมาชิกคณะกรรมการกลางและได้เป็นบรรณาธิการหนังสือพิมพ์อิซเวสเตีย เขาเป็นหนึ่งในผู้วางกรอบรัฐธรรมนูญแห่งสหภาพโซเวียต ค.ศ. 1936 ในเดือนกุมภาพันธ์ ค.ศ. 1937 ในช่วงการกวาดล้างใหญ่ บูฮารินถูกกล่าวหาว่าทรยศและถูกประหารชีวิตใน ค.ศ. 1938

 บรรณานุกรม 
 Bergmann, Theodor, and Moshe Lewin, eds. Bukharin in retrospect (Routledge, 2017).
 Biggart, John. "Bukharin and the origins of the 'proletarian culture' debate". Soviet Studies 39.2 (1987): 229–246.
Biggart, John. "Bukharin's Theory of Cultural Revolution" in: Anthony Kemp-Welch (Ed.), The Ideas of Nikolai Bukharin. Oxford: Clarendon Press (1992), 131–158.

 Littlejohn, Gary. "State, plan and market in the transition to socialism: the legacy of Bukharin". Economy and Society 8.2 (1979): 206–239.

 Smith, Keith. "Introduction to Bukharin: economic theory and the closure of the Soviet industrialisation debate". Economy and Society 8.4 (1979): 446–472.


 แหล่งข้อมูลปฐมภูมิ 
 Bukharin, Nikolaĭ, and Evgeniĭ Alekseevich Preobrazhenskiĭ. ABC of Communism (Socialist Labour Press, 1921). online
 Fitzpatrick, Sheila. "The ABC of Communism Revisited". Studies in East European Thought 70.2–3 (2018): 167–179.
 Bukharin, Nikolaĭ Ivanovich. Selected Writings on the State and the Transition to Socialism (M. E. Sharpe, 1982).

 แหล่งข้อมูลอื่น 

 Nikolai Bukharin archive at marxists.org
 Bukharin's death-cell letter to Stalin
 How it all began, Bukharin's last letter to his wife
 A site dedicated to Bukharin
 A Bolshevik Love Story , Mises Institute
 February–March Plenum discussions transcript (in Russian) on which Bukharin was finally defeated, humiliated and expelled from Party
 Some of Bukharin's famous cartoons 


หมวดหมู่:นักการเมืองโซเวียต
หมวดหมู่:นักปฏิวัติ
หมวดหมู่:นักลัทธิคอมมิวนิสต์
หมวดหมู่:บุคคลจากมอสโก
หมวดหมู่:ศิษย์เก่าจากมหาวิทยาลัยมอสโก
หมวดหมู่:สมาชิกพรรคคอมมิวนิสต์แห่งสหภาพโซเวียต